62021CJ0602_INF
Απόφαση του Δικαστηρίου (ένατο τμήμα) της 20ής Απριλίου 2023 –Επιτροπή κατά Πολωνίας (Περιβαλλοντικός θόρυβος)
(Υπόθεση C‑602/21) (
1
)
«Παράβαση κράτους μέλους – Οδηγία 2002/49/ΕΚ – Αξιολόγηση και διαχείριση του περιβαλλοντικού θορύβου – Αντιμετώπιση της ηχορύπανσης – Μεγάλοι οδικοί άξονες και μεγάλοι σιδηροδρομικοί άξονες – Άρθρο 8, παράγραφοι 1 και 2 – Έλλειψη σχεδίων δράσης ή μη συμμόρφωσή τους προς την οδηγία – Άρθρο 10, παράγραφος 2 – Παράρτημα VI – Έλλειψη περιλήψεων σχεδίων δράσης»
1.
Περιβάλλον – Αξιολόγηση και διαχείριση του περιβαλλοντικού θορύβου – Οδηγία 2002/49 – Υποχρέωση των κρατών μελών να εκπονήσουν σχέδια δράσης για τα πολεοδομικά συγκροτήματα και τους μεγάλους οδικούς και σιδηροδρομικούς άξονες – Μη θέσπιση, εντός των προβλεπόμενων στην οδηγία προθεσμιών, σχεδίων δράσης για τις περιοχές στις οποίες δεν υπήρχε υπέρβαση των οριακών τιμών – Παράβαση
(Οδηγία 2002/49 του Ευρωπαϊκού Κοινοβουλίου και του Συμβουλίου, άρθρα 8 §§ 1 και 2, 10 § 2 και παράρτημα VI)
(βλ. σκέψεις 28-30, διατακτ. 1)
2.
Περιβάλλον – Αξιολόγηση και διαχείριση του περιβαλλοντικού θορύβου – Οδηγία 2002/49 – Υποχρέωση των κρατών μελών να εκπονήσουν σχέδια δράσης για τα πολεοδομικά συγκροτήματα και τους μεγάλους οδικούς και σιδηροδρομικούς άξονες – Σχέδια δράσης τα οποία δεν περιλαμβάνουν τις σχεδιαζόμενες δράσεις για τα επόμενα πέντε έτη με σκοπό την προστασία των ήσυχων περιοχών – Παράβαση
(Οδηγία 2002/49 του Ευρωπαϊκού Κοινοβουλίου και του Συμβουλίου, άρθρα 8 §§ 1 και 2, 10 § 2 και παράρτημα VI)
(βλ. σκέψεις 35, 36, διατακτ. 1)
3.
Περιβάλλον – Αξιολόγηση και διαχείριση του περιβαλλοντικού θορύβου – Οδηγία 2002/49 – Υποχρέωση των κρατών μελών να εκπονήσουν σχέδια δράσης για τους μεγάλους οδικούς και σιδηροδρομικούς άξονες – Υποχρέωση γνωστοποίησης στην Επιτροπή των περιλήψεων των εν λόγω σχεδίων δράσης – Παράβαση – Δικαιολόγηση στηριζόμενη στη μη χρήση των μεγάλων οδικών αξόνων ή στη διενέργεια πρόσθετων αναλύσεων – Δικαιολόγηση στηριζόμενη στην τροποποίηση ή στη μη υπέρβαση των οριακών τιμών θορύβου – Δεν επιτρέπεται
(Οδηγία 2002/49 του Ευρωπαϊκού Κοινοβουλίου και του Συμβουλίου, άρθρα 8 §§ 1 και 2, 10 § 2 και παράρτημα VI)
(βλ. σκέψεις 41-45, 47, 48, διατακτ. 1)
Διατακτικό
Το Δικαστήριο αποφασίζει:
1)
Η Δημοκρατία της Πολωνίας παρέβη τις υποχρεώσεις που υπέχει από το άρθρο 8, παράγραφοι 1 και 2, το παράρτημα V, σημείο 1, ένατη περίπτωση, και το άρθρο 10, παράγραφος 2, σε συνδυασμό με το παράρτημα VI της οδηγίας 2002/49/ΕΚ του Ευρωπαϊκού Κοινοβουλίου και του Συμβουλίου, της 25ης Ιουνίου 2002, σχετικά με την αξιολόγηση και τη διαχείριση του περιβαλλοντικού θορύβου, διότι:
–
δεν θέσπισε, εντός των προβλεπόμενων στην οδηγία προθεσμιών, σχέδια δράσης για τις περιοχές στις οποίες δεν υπήρχε υπέρβαση των οριακών τιμών·
–
δεν προέβλεψε ότι τα σχέδια δράσης περιλαμβάνουν τις σχεδιαζόμενες δράσεις για τα επόμενα πέντε έτη με σκοπό την προστασία των ήσυχων περιοχών·
–
δεν εκπόνησε σχέδια δράσης για τους 13 μεγάλους σιδηροδρομικούς άξονες και τους 247 μεγάλους οδικούς άξονες που διαλαμβάνονται στο παράρτημα A της παρούσας αποφάσεως και
–
δεν υπέβαλε περιλήψεις σχεδίων δράσης για τους ως άνω μεγάλους σιδηροδρομικούς και οδικούς άξονες καθώς και για τους 16 μεγάλους οδικούς άξονες που διαλαμβάνονται στο παράρτημα Β της παρούσας αποφάσεως.
2)
Καταδικάζει τη Δημοκρατία της Πολωνίας στα δικαστικά έξοδα.
(
1
)	ΕΕ C 490 της 6.12.2021.